'સામાન્ય રીતે હું શરત નથી મારતો.' વિભાકરે હસીને જિતુભાઇ સામે જોયું. 'એ છતાં, તમારે આખા પગારની શરત મારવી છે? મારા આ બંને નાના ભાઇઓની રગેરગનો પરિચય છે. એ બંને ક્યારે શું કરશે એનું અનુમાન કરવાની આવડત છે મારી પાસે. બોલો, મારવી છે શરત? ભાસ્કર ઉપર જઇને આદિત્યને વાત કરશે કે વિભાદાદા પણ મારી સાથે મૂંડન કરાવવાના છે. એ સાંભળીને આઇ એમ શ્યોર કે આદિત્ય પણ અમારી સાથે જોડાઇ જશે. પાંચ જ મિનિટમાં ચુકાદો આવી જશે. બોલો મારવી છે શરત?'